ส่วนที่ 1

ข้อมูลสรุป (Executive Summary)

บริษัท เอส. แพ็ค แอนด์ พริ้นท์ จำกัด (มหาชน) ฯ
และบริษัทย่อยดำเนินธุรกิจผลิตและจำหน่ายกล่องกระดาษ และรับจ้างพิมพ์หนังสือ
โดยสามารถแบ่งกลุ่มผลิตภัณฑ์กล่องกระดาษได้เป็น 2 กลุ่ม คือ กล่องพิมพ์พาณิชย์ (Commercial
Printing) และกล่องลูกฟูก (Corrugated Box) ปัจจุบันบริษัทฯ
มีทุนจดทะเบียนและเรียกชำระแล้วทั้งสิ้น 300 ล้านบาท แบ่งเป็นหุ้นสามัญ จำนวน 300 ล้านหุ้น
มูลค่าที่ตราไว้หุ้นละ 1 บาท

บริษัทฯ และบริษัทย่อยมีโรงงานอยู่ 2 แห่ง โดยบริษัทฯ มีโรงงานตั้งอยู่ที่อำเภอหาดใหญ่
จังหวัดสงขลา ดำเนินการผลิตกล่องพิมพ์พาณิชย์ กล่องลูกฟูก และกระดาษลูกฟูกขนาดลอน C และ
ลอน B โดยมีกำลังการผลิตการพิมพ์ออฟเซ็ทได้ 41.72 ล้านแผ่นต่อปี
และกำลังการผลิตกระดาษลูกฟูก 39.96 ล้านตารางเมตรต่อปี ซึ่งฐานลูกค้าส่วนใหญ่ของบริษัทฯ
ตั้งอยู่ในเขตภาคใต้ และลูกค้าบางส่วนในเขตกรุงเทพฯ และภาคกลาง
สำหรับบริษัทย่อยมีโรงงานตั้งอยู่ที่เขตบางขุนเทียน กรุงเทพฯ เน้นฐานลูกค้าในเขตกรุงเทพฯ
และภาคกลาง ดำเนินธุรกิจผลิตกล่องพิมพ์พาณิชย์ และกระดาษลูกฟูกขนาดลอน E
เพื่อใช้สำหรับผลิตกล่องพับแข็งปะลอน โดยมีกำลังการผลิตการพิมพ์ออฟเซ็ทได้ 101.24
ล้านแผ่นต่อปี และกำลังการผลิตกระดาษลูกฟูก (ลอน E) 9.01 ล้านตารางเมตรต่อปี
จากการเพิ่มทุนในปี 2547 ของบริษัทฯ
ทำให้บริษัทย่อยสามารถก่อสร้างโรงงานผลิตกระดาษลูกฟูกเพื่อใช้เอง
โดยที่มิต้องซื้อกระดาษลูกฟูกขนาดลอน C และ B จากบริษัทฯ หรือบริษัทอื่น ๆ ในละแวกใกล้เคียง
ปัจจุบัน ผลิตภัณฑ์ของบริษัทฯ และบริษัทย่อยได้รับการรับรองคุณภาพมาตรฐานสากล ISO 9001:
2000

บริษัทฯ มีสัดส่วนยอดจำหน่ายภายในประเทศทั้งสิ้น แม้ว่าลูกค้าของบริษัทฯ
และบริษัทย่อยส่วนใหญ่เป็นผู้ผลิตสินค้าเพื่อการส่งออก ดังนั้นบริษัทฯ
และบริษัทย่อยจึงเป็นผู้ส่งออกทางอ้อม (Indirect Export) โดยลูกค้าของบริษัทฯ
และบริษัทย่อยเป็นผู้ผลิตสินค้าในตลาดบน (Hi-End) และตลาดกลาง (Mid-End)
ซึ่งลูกค้ากลุ่มหลักของบริษัทฯ และบริษัทย่อยได้แก่ ผู้ผลิตถุงมือยาง
ผู้ผลิตเครื่องใช้ไฟฟ้าและอุปกรณ์อิเล็กทรอนิกส์ และผู้ผลิตอาหารแช่แข็ง ซึ่งด้วยทำเลที่ตั้งของบริษัทฯ
และบริษัทย่อย ทำให้เอื้อประโยชน์ในการเข้าถึงกลุ่มลูกค้าเป้าหมายได้เป็นอย่างดี

ในรอบปี 2553 บริษัทฯ และบริษัทย่อยมีรายได้รวมทั้งสิ้น 1,143 ล้านบาท เพิ่มขึ้น126
ล้านบาทจากยอดขาย 1,017 ล้านบาท ในปี 2552 หรือคิดเป็นร้อยละ 12.4
เนื่องจากภาคใต้ขายกล่องถุงมือยางเพิ่มขึ้น และบริษัทย่อยขายกล่องอาหารและกล่องเล็กอื่น ๆ
ได้มากขึ้น แต่กล่องเครื่องใช้ไฟฟ้าลดลงไปมาก

บริษัทย่อย ประกาศจ่ายปันผลโดยในปี 2553 ที่ประชุมคณะกรรมการของบริษัทฯ ครั้งที่ 6/2553
เมื่อวันที่ 29 ธันวาคม 2553
มีมติอนุมัติให้มีการจ่ายเงินปันผลระหว่างกาลจากการดำเนินงานตั้งแต่เดือนกรกฎาคม – ธันวาคม
2553 ในอัตราหุ้นละ 4.25 บาท รวมเป็นเงินปันผลจ่ายทั้งสิ้น 8.50 ล้านบาท
ซึ่งกำหนดให้มีการจ่ายเงินปันผลในวันที่ 31 มกราคม 2554 และที่ประชุมคณะกรรมการของบริษัทฯ
ครั้งที่ 4/2553 เมื่อวันที่ 30 มิถุนายน 2553
มีมติอนุมัติให้มีการจ่ายเงินปันผลระหว่างกาลจากการดำเนินงานตั้งแต่เดือนมกราคม – มิถุนายน
2553 ในอัตราหุ้นละ 8.00 บาท รวมเป็นเงินปันผลจ่ายทั้งสิ้น 16.00 ล้านบาท
ซึ่งได้มีการจ่ายเงินปันผลแล้วในวันที่ 2 สิงหาคม 2553

ที่ประชุมวิสามัญผู้ถือหุ้น ครั้งที่ 1/2553 เมื่อวันที่ 30 กรกฎาคม 2553
มีมติอนุมัติให้จำหน่ายเงินลงทุนในหุ้นสามัญของบริษัท โรงพิมพ์ตะวันออก จำกัด (มหาชน) ที่บริษัทฯ
ถืออยู่ทั้งจำนวน 128,544,575 หุ้น ให้กับบริษัท พี พลัส พี จำกัด (มหาชน) (เดิมชื่อ บริษัท
ซันไชน์ คอร์ปอเรชั่น จำกัด (มหาชน)) หรือบริษัทย่อย ซึ่งเป็นบริษัทที่มีบุคคลที่เกี่ยวโยงกัน
ในอัตราหุ้นละ 1.94 บาท รวมเป็นเงินทั้งสิ้น 249.38 ล้านบาท
การดำเนินการจำหน่ายเงินลงทุนดังกล่าวแล้วเสร็จในวันที่ 16 สิงหาคม 2553 บริษัทฯ
มีกำไรสุทธิจากการจำหน่ายเงินลงทุนจำนวน 47.27 ล้านบาท
และได้ตัดจ่ายค่าความนิยมเป็นค่าใช้จ่ายจำนวน 1.30 ล้านบาท
ซึ่งได้แสดงไว้ในงบกำไรขาดทุนแล้ว

ส่วนที่ 2

บริษัทที่ออกหลักทรัพย์

ชื่อบริษัท บริษัท เอส. แพ็ค แอนด์ พริ้นท์ จำกัด (มหาชน)

ชื่อย่อ SPACK

เลขทะเบียนบริษัทที่ 0107537001161

ประกอบธุรกิจ ผลิตและจำหน่ายกล่องกระดาษพับแข็ง กล่องกระดาษพับแข็งปะลอน

กล่องลูกฟูก และรับจ้างพิมพ์หนังสือสื่อสิ่งพิมพ์

ที่ตั้งสำนักงานใหญ่ที่ 119 หมู่ 1 ถนนกาญจนวนิช ต.ท่าข้าม อ.หาดใหญ่ จ.สงขลา 90110

โทรศัพท์ 0-7444-7131-3, 0-7438-0391-3 โทรสาร 0-7433-3991, 0-7444-7128

เว็บไซด์ www.spack.co.th

ทุนจดทะเบียน หุ้นสามัญ 300,000,000 หุ้น มูลค่าหุ้นละ 1 บาท

ทุนชำระแล้ว หุ้นสามัญ 300,000,000 หุ้น มูลค่าหุ้นละ 1 บาท

บุคคลอ้างอิง

นายทะเบียน บริษัท ศูนย์รับฝากหลักทรัพย์ (ประเทศไทย) จำกัด

ชั้น 4, 6-7 อาคารตลาดหลักทรัพย์แห่งประเทศไทย

เลขที่ 62 ถนนรัชดาภิเษก แขวงคลองเตย กรุงเทพฯ

โทรศัพท์ 0-2229-2800 โทรสาร 0-2329-1259

ผู้สอบบัญชี สำนักงานปีติเสวี

เลขที่ 8/4 ชั้น 1, 3 ซอยวิภาวดีรังสิต 44

เขตจตุจักร กรุงเทพฯ 10900

โทรศัพท์ 0-2941-3584-6, 0-2941-3656-7 โทรสาร 0-2941-3658